RADIATEUR 1800/2000 zonder AIRCO 49002009 International Radiators voor o.a. SEAT | Winparts.be - Radiateur	Klantenservice
RADIATEUR 1800/2000 zonder AIRCO
Brandstof: G	Airco- A/CTransmissieMTAfmetingen radiateur675 - 322 - 32	Toepasbaarheid
1L0121251SEATW01LO121251SEAT	Informatie over de fabrikant
0008816. RADIATEUR 1800/2000 zonder AIRCO One Night in Salt Lake City — Life Is A Road Trip
Matt Hillbars, girls, nightlife, utahbeer, pool, rack, rt3, salt lake city Oud-Springbok sterf aan Covid-19-komplikasies | Maroela Media
In aksie vir die Springbokke teen die Franse. Foto: Verskaf.
Die voormalige Springbok-vleuel dr. Corra Dirksen is vanoggend in die ouderdom van 82 in sy huis in Krugersdorp oorlede.
Dr. Dirksen is amper twee weke gelede met Covid-19 gediagnoseer; tot en met die positiewe toetsuitslag het hy egter nog elke dag as ’n mediese dokter in Krugersdorp gepraktiseer.
Volgens sy vrou van die afgelope 58 jaar, Dalene, het sy haar man vanoggend om 05:30 in die bad aangetref. Hy was reeds dood.
“Ons het hom tuis versorg, want hy wou nie hospitaal toe gegaan het waar ons hom nie kon besoek nie. Ons almal het gedink dat hy besig is om gesond te word, maar hy het gister vir my gesê dat hy benoud en moeg voel,” het sy aan Maroela Media vertel.
Dirksen vermoed dat haar man ’n hartaanval gedurende die nag gehad het.
Gedurende ’n klipharde wedstryd vir Noord-Transvaal teen die Franse toerspan. Foto: Verskaf.
Sy seun Gerhard onthou sy pa as ’n moeilike man, maar wat altyd met ’n glimlag gereed gestaan het.
“Jy kon nie vir hom ’n storie vertel het as jy nie al die feite ook byderhand gehad het nie. Wanneer daar oor rugby gesels was, moes jy jou reëls geken het!” onthou hy.
“Corra was ’n dierbare mens en ’n baie goeie dokter, maar as jy oor rugby gepraat het, moes jy nie nonsens vertel het nie,” beaam mev. Dirksen met ’n laggie haar seun se woorde.
Maar waar hy vir ’n paar jaar heldedade op die rugbyveld verrig het, was hy in sy spreekkamer vir meer as 40 jaar honderde pasiënte se grootste held.
“Hy het nog tot onlangs babatjies gevang. Hy het nog daagliks om 07:00 werk toe gegaan en eers om 19:00 huiswaarts gekeer.”
Dr. Dirksen het in 1963 op 26-jarige ouderdom sy internasionale buiging vir die Springbokke in ’n wedstryd teen Australië op vleuel gemaak. Hy het uiteindelik tien toetse – waaronder ’n reekssege teen die Britse en Ierse Leeus – in die Groen en Goud gespeel en was ook een van die Blou Bulle se helde.
Dit was egter in 1967, gedurende die reeks teen die Franse, waar hy sy stempel dubbel en dwars op internasionale rugby afgedruk het.
Dr. Dirksen (heel regs) saam met sy kollegas in Krugersdorp. Dié dokterspan het vir 40 jaar hul eie praktyk in Krugersdorp gehad. Foto: Verskaf.
Hy het ’n rits drieë teen hulle gedruk en die verwilderde Fransmanne het hom “Le Monster” (Die Monster) gedoop.
Op skool aan Hoërskool Vereeniging het hy sommer vroeg vir die skool se eerste span uitgedraf. In 1956 het die skool die Administrateursbeker gewen met dr. Dirksen op vleuel; hy was dus van jongs af reeds ’n monster in dié posisie.
Die musikant Ollie Viljoen was die skrumskakel van daardie wenspan en die twee was tot Viljoen se dood in 2014 boesemvriende.
Een van die staaltjies wat vertel word, gaan oor toe die Leeus-vleuel Dean Hall in latere jare sy Springbokbuiging gemaak het. In die media is daar bespiegel of hy ook as “Le Monster” bekend sal staan.
Blykbaar was dr. Dirksen nie té ingenome met dié stand van sake nie!
Dirksen se broer Hansie het vir die Vrystaatse Cheetahs gespeel, terwyl Hanno Dirksen tans vir die Ospreys in Wallis in aksie is.
Is Covid 19 nie dalk net n bydraende faktor nie ,alle ander siektes het met Covid 19 verdwyn.Of het die mediese sektor binne 3 maande meeste ander siektes oorwin?
Sterkte en simpatie aan die gesin. Dokters met so ‘n passie vir werk is skaars. Kom ons is waaksaam en respekteer asseblief die ouer mense as ons van die werk af kom deur te stort en ander klere aan te trek. Soos die infeksies styg is die moontlikheid dat die virus aan klere vasklou groter.
Hy sterf aan ‘n hartaanval maar die nuuswaardigheid van die berig berus op “covid-19” komplikasies. Hoe meer blatant kan die media raak?
Soos ek die saak verstaan word n subsidie van R35 000 deur die staat aan die hospitaal vir elke covidpasient betaal.Die hospitaal sal nie moeite doen om tot die teendeel die doodsoorsaak te bepaal nie.Dan verloor hy die subsidie.